– I 2019 foreslår vi at opptrappingsplanene følges opp med 481 millioner kroner, sier forsknings- og høyere utdanningsminister Iselin Nybø.
– Det var fordi et forskningsskip til en milliard ble ferdig og begynte å forske, sier statsminister Erna Solberg.
Solberg hadde tirsdag med seg både Nybø og oljeminister Kjell-Børge Freiberg for å snakke om forskningssatsing i statseide Simulas lokaler på Fornebu.
I Simulas forsknings- og gründerpark fikk regjeringsmedlemmene presentert spin off-selskapet Imersos system for å «pare» byggetegninger og tredimensjonale bilder fra faktisk fremdrift i et byggeprosjekt. Målet er å få verktøy for å stanse feil og spare byggekostnader.
Det er sammen med 2019-budsjettet regjeringen legger frem revisjon av sin løpende langtidsplan for forskning med mer til noen utvalgte områder:
Statens bidrag til fornyelse og omstilling i næringslivet skal opp med 450 millioner kroner over de neste fire årene – med håp om at dette også skal utløse mer private forskningspenger.
– Når bevilgningene kommer, blir avhengig av statsbudsjettet for hvert av de kommende år, sier forsknings- og høyere utdanningsminister Nybø.
– Det er ikke alltid slik når vi besøker statlige selskaper. Det kommer ofte ønsker om mer til bygg og annet, sier Solberg.
Statsministeren begrunnet ønsker og løfter om mer til forskning med at stadig mer kunnskap og mer kompetanse er nødvendig for å opprettholde velferdsnivået i et høykostland som Norge.
Regjeringens anslag er at det i alt brukes drøye 60 milliarder kroner på forskning i Norge, derav godt over 30 fra offentlige kasser. Den offentlige andelen i Norge er større enn i alle andre utviklede land.
– Kunne denne nye metoden ha bidratt til å redusere de voldsomme kostnadsøkningene i Stortingets byggeprosjekt?
Etter det DN har grunn til å tro, vil regjeringen foreslå realøkning på 1,2 prosent i bevilgningene til forskning fra 2018 til 2019. (Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.